ako spracovať mangold?
pred konzumáciou je dôležité mangold dobre spracovať, aby sa zbavil všetkých nečistôt. nikdy by ste preto nemali zabudnúť túto rastlinu poriadne opláchnuť, ale rozhodne vodu nepúšťajte priamo na listy, aby sa nezničili. namiesto toho studenú vodu napustite do drezu a mangold do nej na niekoľko minút namočte. stonky je potom vhodné odrezať od listov, nakoľko pri tepelnom spracovaní potrebujú viac času.
pred zamrazením je nutné mangold najprv blanšírovať. do hrnca s vriacou osolenou vodou vhodíme stonky, ktoré sa varia asi 3 minúty. potom ich cedidlom vylovíme a vložíme do misy so studenou vodou a ľadom, aby sa varenie okamžite prerušilo. následne vhodíme do vriacej vody aj listy, ktoré varíme zhruba 1-2 minúty, než ich opäť vylovíme a vložíme do nádoby s ľadom. všetko potom scedíme, necháme odkvapkať, vychladnúť a v sáčkoch zamrazíme.